Ritratt: filmat: X Factor Malta  Wara 30 sena waqt it-tielet programm tat-tielet staġun ta' X Factor Malta irritorba fil-kant il-preżentatur u organizzatur ta' bosta kompetizzjonijiet ta' sbuħija Ivan Gaffiero, li llum hu kunsillier fin-Naxxar. Gaffiero tkellem fuq l-istorja tiegħu, kif kif itemtem meta kellu 9 snin u safa bbuljat minn sħabu tal-iskola tant li ta' 14-il sena kellu jitlaq mill-iskola. Kiber u iżżewweġ minkejja li ma kienx jaf xi jrid mill-ħajja u snin wara skopra li hu gay. Illum il-ġurnata huwa missier ta' żewġ ulied u għandu relazzjoni tajba mal-eks mara tiegħu. Għall-audition tiegħu ta' X Factor Malta Ivan interpreta My Way. Il-ġurija rrimarkat li bħala kanzunetta lil Ivan xerqitlu iżda ma kellux dak li hu kellu bżonn biex ikompli għll-fażi li jmiss tal-programm. Ivan, li għandu karattru pożittiv, irrikorra għal fuq Facebook sabiex jgħaddi l-kumment tiegħu: "Grazzi lil kulħadd. M'għandhiex kliem. Wara ftit ħin il-mobile ma jistax jieqaf bil- messaġġi sbieħ. Kuntent xorta waħda u żgur li mhux se ninżel tarġa imma anżi tlajt tarġa għax ma qtajtx qalbi u mort u ħadt sehem," ikkummenta Gaffiero waqt li rringrazzja lill-producers għax huma vera organizzati. "Ħassejtni artist ta' vera. Grazzi lill-judges però fuq kollox għalija intom (is-segwaċi) il- judges ta' hemm barra bil-kummenti tant sbieħ," temm jgħid il-messaġġ tiegħu. Ara l-wirja ta' Ivan Gaffiero waqt X Factor Malta hawn: